Tere tulemast vaatama saadet "Evangeelium Andrew Wommackiga"
mis räägib Jumala armust ja tingimusteta armastusest.
Siin aga Andrew Wommack isiklikult.
Täna jätkan oma seeriaga tervenemise teemadel,
millele olen pannud pealkirjaks: "Jumal soovib, et oleksid terve".
Olen sellest juba mõned saatejaod rääkinud.
Ühtlasi tahan pakkuda teile samanimelisi materjale,
et saada tervikuna kogu see info kätte.
Ja isegi, kui oled kuulnud kõiki mu selle teemalisi saateid,
oleks sul ikkagi hea tellida endale need materjalid.
Nii oleme pannud kokku "Parema tervise paketi",
mis kätkeb endas nii CD'sid kui DVD'sid,
kui ka mu uhiuut raamatut ja õppejuhendit.
Lisaks üht õhukest brožüüri tervise teemadel,
kus on sees palju tervenduskirjakohti.
Ühtlasi pakume sulle ka CD'd,
kuhu on salvestatud tervenduskirjakohad Piiblist
ja mille taustaks mängib mõnus, vaikne muusika.
Inimesed on kasutanud seda
Jumala tervendus-seemnete külviks oma ellu.
Nii et, kõik need asjad on ühes paketis koos
ja sa kuuled sellest paketist veel lähemalt saate lõpus.
Püüdsin eelmine kord rajada aluse mõttele, et Jumal tahab tervendada.
Tõin ka Piiblist esile kreekakeelse sõna "sozo",
mis lisaks pattude andestusele kätkeb endas ka tervendamist.
Lugesin piiblisalme,
kus pattude andestus ja tervendamine olid ühes ja samas salmis koos.
Tõin esile Matteuse 7:18 ja Jesaja 53:4-5,
kus on öeldud, et oleme Jeesuse vermete läbi terveks saanud.
See viitab siis me ihu füüsilisele tervenemisele.
Ühtlasi kasutasin ka Jeesust näitena, kes oli täispeegeldus Isast
nagu Heebrealastele 1:3 on öeldud.
Jeesus ütles: "Kui olete näinud mind, olete näinud Isa."
Jeesus ei andnud kunagi kellelegi ühtki haigust
ega öelnud ka, et Jumal tahab, et kannataksid rohkem,
sest see on su karistus või su pühamaks muutmise vahend.
Ei.
Apostlite 10:38 põhjal käis Jeesus mööda maad head tehes
ja parandades kõiki kuradi poolt rõhutuid.
Nii et, kui usud siiralt, et Jeesus esindas Isa täiuslikult,
ei saa sa kuidagi uskuda,
et see on Jumala tahe teha kedagi haigeks.
Või et Jumal tahaks näha kedagi aheldatuna ratastooli
või mõnda muusse füüsilisse kannatusse,
sest Jeesus ei väljendanud seda kunagi.
Jeesus käis ja tegi head,
tervendades kõiki kuradi poolt rõhutuid.
Nii et, need mõtted on meil juba laual.
Samas leidub siiski tohutul hulgal inimesi,
kes ei lase Piibli tõdedel segada oma uskumusi.
On palju inimesi, kes ütlevad:
"Mul ükskõik, mida sina või Piibel ütlete,
aga mina usun nii!"
Nii ei ole mul ka võimalik jõuda nende inimesteni.
Küll aga tean ka, et osa inimesi usuvad valet
vaid seetõttu, et nad pole kuulnud tõde.
Seetõttu kasutangi Piiblit, et püüda muuta neid inimesi.
Ajal, mil ma veel Texases pastoriks olin,
käisin ma lisasissetuleku nimel maju värvimas.
Nii ma siis värvisin üht maja seal, kus elas üks baptistist naine,
kellega sain rääkida Jumalast.
Kogu selle nädala jooksul, mis ma ta maja värvisin,
saime me üsna headeks sõpradeks.
Ma tõesti meeldisin talle.
Jagasin temaga, kuidas olin lahkunud baptistikogudusest
olles nüüd vabakoguduse pastoriks.
Nii küsis ta mu käest üks päev:
"Aga miks sa lahkusid baptistikogudusest?"
Ütlesin, et sain ristitud Püha Vaimuga, peale mida mul paluti lahkuda;
ma polnud enam vajalik nende jaoks.
Rääkisin talle selle loo,
mispeale ta küsis: "Kas jutt käib keeltes rääkimisest?"
Ütlesin, et see on vaid osa sellest,
kuid Püha Vaimuga ristimine kätkeb endas palju enamat kui seda.
Mispeale ta vastas:
"No sel juhul oleks sul palutud lahkuda ka minu kogudusest."
Küsisin, kuidas nii?
Avasin 1. Korintlastele 14:39,
kus on öeldud: "...ja ärge keelake keelterääkimist."
Ütlesin: "Siin on piiblisalm,
kus on öeldud, et keeltega rääkimist ei tohiks keelata."
Naine vaatas mulle surmtõsiselt otsa ja ütles:
"Piiblis on palju asju, mida me ei usu."
Mul polnud selle peale enam midagi kosta,
sest kuidas veenda kedagi, kes ütleb:
"Mul ükskõik, mida Piibel ütleb - mina usun nii
ja jäängi uskuma nii."
Ma ei saa muuta inimest, kes ei usu Jumala Sõna.
Kui sa aga ütled, et sa usud Jumala Sõna,
siis asjad, mida siin jagan, peaks siiski mõjutama sind.
Ütled nüüd: "No aitab juba - ma usun, et see on Jumala tahe!
Ütle vaid, kuidas see kätte saada."
Kuid põhjus, miks sellest teemast lõpmatuseni räägin, on selles,
et suurem osa inimesi, kes ei saa terveks,
ei saa terveks just seetõttu,
et nad panevad puusse selle kõige esimese asjaga.
Jah, nad võivad uskuda, et Jumal on võimeline tervendama,
kuid nad pole veendunud selles, et Jumal ka neid tervendab.
Nii et, kui nad paluvad palve, mis ei anna koheseid tulemusi
ja tervenemisele võib kuluda rohkem aega,
mida muide Piibel ühtpidi kinnitab
nagu näiteks Markuse 16:18, kus on öeldud:
"Kellele nad panevad käed peale, saavad terveks.”
See "saavad" siin on tuleviku vormis.
Inglise keeles on "terveks" asemel öeldud "taastuvad",
mis tähendab, et neil läheb paremaks ja nad tunnevad end hästi.
Kuid see kõik ei sünni koheselt.
Mitte kõik tervenemised ei sünni koheselt.
Osa olukordi muutub lihtsalt paremaks.
Nii et, kui palud millegi pärast ega saa kohe hoobilt üdini terveks
ja samas oled kahelnud nagunii,
kas Jumal üldse tahab sind tervendada,
siis sa ei saagi Jumalalt midagi.
Jaakobuse 1:6: "Sest kahtleja sarnaneb tuule tõstetud
ja sinna-tänna paisatud merelainega.
Selline inimene ärgu ometi arvaku, et ta midagi saab Issandalt."
Seetõttu pead uskuma ilma kahtlemata.
Pead uskuma, et saad, kui palud.
Markuse 11:24
Kuid see pole võimalik, kui kahtled, kas see ikka on Jumala tahe?
Nii et, paljud inimesed, kes näevad teisi kannatamas,
lasevad neil olukordadel dikteerida oma õpetust ja uskumusi
ega lase Jumala Sõnal mõjutada end.
Kuid tahan rääkida veel millestki, mis on igati Piiblis olemas
ja mida on minu meelest valesti tõlgendatud ja rakendatud.
On inimesi, keda on valesti õpetatud
ja kelle kuuldes on Piiblit valesti tõlgendatud.
Nii on sellest kõigest palju raskem lahti saada.
Puhtale lehele on oluliselt lihtsam kirjutada,
kui et kustutada lehelt valet teksti ja kirjutada see siis üle.
Nii leidub inimesi,
kellele Pauluse ihus oleva vaia loo põhjal on õpetatud,
et Jumal tahab, et inimesed oleksid haiged;
et see on Tema tahe.
Vaatame siis koos 2. Korintlastele 12, kus Paulus rääkis vaiast oma ihus.
2. Korintlastele 12:6:
"Jah, kui ma tahaksingi kiidelda, ei oleks ma rumal..."
Tegu on nö vana aja Piibli keelega,
mis pole ehk kõigile kaasaja inimestele selgelt mõistetav.
Kuid see sõna "rumal" siin viitab uskmatule inimesele.
Psalmid 14:1 ja 53:1 on öeldud:
"Meeletu (ehk rumal) ütleb oma südames..."
Piiblis nimetatakse inimest, kes ei usu Jumalasse,
rumalaks ehk meeletuks.
Nii ütles Paulus, et ta ei taha käituda rumalana,
kes uhkeldades räägib kõigist neist asjust.
Ta ütles, et ei käitu nagu uskmatu - nagu inimene, kes ei usu Jumalasse.
"Jah, kui ma tahaksingi kiidelda,
ei oleks ma rumal, sest ma räägiksin tõtt.
Aga ma loobun sellest, et mõni ei arvaks minust enamat,
kui ta mind näeb olevat või mida ta minult kuuleb,
ka võrratult suurte ilmutuste tõttu.
Seepärast, et ma ei läheks kõrgiks,
on mulle liha sisse antud vai, saatana ingel,
mind rusikatega peksma, et ma ei läheks kõrgiks.
Ma olen selle pärast kolm korda Issandat palunud,
et see minust lahkuks.
Kuid tema ütles mulle: Sulle piisab minu armust,
sest nõtruses saab vägi täielikuks.”
Nii ma siis kiitlen meelsamini oma nõtrusest,
et Kristuse vägi laskuks elama minu peale.
Seepärast mul ongi hea meel nõtruses, vägivalla all, hädades,
tagakiusamistes ja ahistustes Kristuse pärast,
sest kui ma olen nõder, siis ma olen vägev."
Need on need salmid, kus Paulus räägib vaiast oma lihas.
Enne aga, kui kogu loo tuumani lähen,
tahan öelda midagi salmi 7 kohta, kus Paulus ütles väga selgelt:
"...ka võrratult suurte ilmutuste tõttu.
Seepärast, et ma ei läheks kõrgiks, on mulle liha sisse antud vai,
saatana ingel, mind rusikatega peksma..."
Paulus ütleb, et see vai tema lihas on võrratult suure ilmutuse tõttu.
Paulus on kirjutanud poole Uuest Testamendist.
Keegi kritiseeris mind selles vallas hiljuti,
öeldes, et Paulus ei kirjutanud poolt, vaid u 40% või nii.
Nad jõudsid selle lahendini selliselt,
et nad võtsid Uue Testamendi lehekülgede arvu
ja järeldasid selle põhjal, et ta kirjutas 40% Uuest Testamendist.
Kui aga mõelda, et Uues Testamendis on 26 raamatut
ja Paulus kirjutas neist 13, siis...
Igal juhul, kui ma ütlen,
et ta kirjutas poole Uuest Testamendist,
siis see on üleüldiselt öeldud.
Sest arvutada võib ju nii kirjutatud raamatute,
lehekülgede või ka sõnade põhjal.
Vahel see on täiega häiriv,
kui kriitilised ja tähenärijad inimesed on,
jäädes ilma asja tegelikust tuumast.
Asja tegelik tuum on see, et Paulus oli mees,
kes kirjutas kõige suurema osa Uuest Testamendist.
Rohkem kui keegi teine.
See on see, kui palju ilmutust tal oli.
Mees, kes panustas kogudusse rohkem kui keegi teine kogu Piiblis.
See, et ta omas nii suurt ilmutust, oli ka põhjus, miks see vai oli ta ihus.
Nii et, mu mõte on järgmine -
kuniks sa pole kirjutanud poole jagu Uuest Testamendist
ega oma ilmutusi, mis peavad vastu 2000 aastat;
kuniks inimesed ei räägi sellest, millest oled kirjutanud,
siis see Pauluse vai tema ihus ei puutu üldse sinusse.
Ma küll räägin selle teema lahti su jaoks,
kuid kui võtta seda vaia teemat tervikkontekstis,
siis mõistaksid ka, et Piibli põhiselt oli see vai ta ihus
vaid tänu rikkalikule ilmutusele.
See aga välistab enamuse teist,
kes olete varjunud Pauluse ihus oleva vaia taha,
öeldes: "Olen kui Paulus, kellel on oma vai ihus."
Kui nii, siis ütled sellega, et sul on nii palju ilmutust
ja sa oled nii küps ning kristlasena nii tugev,
et saatan on palunud sul teha midagi, mis sind piirab ja hirmutab.
Kõike seda, millest Paulus rääkis.
Kuid see, millest Paulus rääkis, ei küüni enamuse inimesteni.
Vaid väga vähesed me vaatajad saaks õige pisut öelda,
et võivad samastuda Pauluse vaiaga tema ihus.
Ja ma isegi ei usu, et selle näol oli tegu haigusega.
2. Korintlastele 12:7: "...võrratult suurte ilmutuste tõttu.
Seepärast, et ma ei läheks kõrgiks, on mulle liha sisse antud vai..."
Paulus sidus selle vaia oma lihas sellega,
et tal oli nii palju ilmutust Jumalast, ta oli nii küps Jumalas
ja ta oli kuulnud nii palju Jumalalt.
Ta pidas seda kõike põhjuseks, miks see vai oli ta ihus.
Enamus meist ei mahu sellesse kategooriasse,
mistõttu meil on ka vale mõelda,
et meil on see sama Pauluse vai me ihus.
See lihtsalt ei vasta tõele.
"Seepärast, et ma ei läheks kõrgiks..."
Kui võtta seda taas teksti kontekstis,
siis ta räägib siin võimalikkusest olla ülendatud inimeste silmis.
Inimesed arvavad automaatselt,
et ülendatus inimeste silmis on vale asi.
Neil on vale arusaam tõelisest alandlikkusest,
arvates, et tõeliselt alandlik inimene lihtsalt materdab end
ega ütle kunagi midagi head enda kohta.
Kuid see pole piibellikult õige.
Mooses kirjutas 4. Moosese raamatu 12. peatüki,
kus on juttu Mirjamist ja Aaronist - tema õest ja vennast,
kes tõusid tema vastu ja kritiseerisid teda.
Mooses ise aga oli see, kes kirjutas seal enda kohta,
et ta oli alandlikum kõigist inimestest maa peal.
Enamus inimeste arusaam alandlikkusest
tähendab seda, et sa ei tea, et sa oled alandlik.
Sest kui oled sellest teadlik, pole sa ka enam alandlik.
Kuulsin kord lugu mehest,
kelle koguduses hääletati selle üle, kes on kõige alandlikum nende seas?
Kõik olid ühel meelel,
et selleks oli üks keegi konkreetne mees.
Nii kutsuti ta pühapäeval ette ja kingiti talle üks suur märk,
mis kinnitati ta pintsaku külge ja millel seisis: "Alandlik".
Tegu oli alandlikkuse märgiga.
Nad kinkisid selle talle,
kuid kuna ta selle vastu võttis, võtsid nad selle tagasi.
Sest kui ta ikka oleks olnud tõeliselt alandlik,
oleks ta pidanud ütlema: "Ma pole seda väärt!"
Kuid see pole mingi alandlikkus, vaid religioosne rumalus.
Vabandust, et nii otsekohene olen.
Alandlikkus ei tähenda kõrgemale tõusmist sellest,
mida Jumal su kohta ütleb,
aga see ei tähenda ka allapoole seda olemist.
On olemas üks jumalikku sorti ülendus,
milles pole midagi halba.
Selles pole midagi halba, kui usud ja tead, et Jumal on sinu poolt.
Pealegi on 1. Peetruse 5:6 öeldud:
"Alanduge siis Jumala võimsa käe alla,
et tema teid ülendaks õigel ajal."
Piiblis on mitmeid salme,
mis räägivad sellest, kuidas Jumal meid ülendab.
Jumal ütles Joosua 3:7 Joosuale:
Täna ma teen sind suureks kogu Iisraeli silmis..."
Selleks, et saaksid olla juht,
peavad inimesed nägema Jumala võidmist ja väge su üle.
Ja selleks ongi olemas Jumala sorti ülendus.
Põhjus, miks sellest üldse räägin, on selles,
et kui Paulus ütleb 2. Kor.12:6: "Et mõni ei arvaks minust enamat..."
ja "Et ma ei läheks kõrgiks, on mulle liha sisse antud vai",
siis inimesed arvavad automaatselt, et Jumal ise pani selle vaia ta sisse,
sest kes see teine ikka tahaks, et sa alandlik oleks.
Ega ometi ju saatan mitte!
Kuid samas on ka olemas Jumala sorti ülendust.
Seetõttu ma ei usu,
et siin on juttu tema ülendamisest uhkuse või ülbuse kaudu.
Siin käib hoopis jutt sellest,
et Jumala võidmine hingas selliselt Pauluse üle,
et saatan tõusis tema vastu.
Sest siin on öeldud:
"...on mulle liha sisse antud vai, saatana ingel,
mind rusikatega peksma, et ma ei läheks kõrgiks."
Ta selgitab siin, mis see vai ta ihus on
ja kust see tuli.
Tegu oli saatana ingliga.
See vai ei pärinenud Jumalast
ja Jumal polnud ka see, kes püüdis teda alandada.
Jumal püüdis hoopis ülendada teda.
Ta õnnistused olid Pauluse üle sellisel kujul,
et inimesi lausa tõmbas tema ligi.
Ta äratas isegi ühe surnu üles
ja kuhu iganes ta läks, seal sündisid imed.
Ta juhtis inimesi Jumala juurde, keda tuli tuhandete kaupa.
Jumal ülendas Paulust.
Kuna aga teda ülendati
ja kuna ta oli selline võimas löögijõud,
kelle elu kaudu toimus nii palju head,
tõusis saatan ta vastu selle vaiaga ta ihus.
Sest siin salmis on öeldud, et tegu oli saatana ingliga.
Nii et, kaks asja, millest olen nüüd rääkinud.
1. Kuniks sul pole selliseid ilmutusi nagu Paulusel oli,
ei puuduta see "vai lihas" kuidagi sind.
2. Selle ülendamise näol aga, mille tõttu see vai pidi ihus olema,
polnud tingimata tegu mingi uhke ja üleoleva ülendamisega,
vaid usun, et see oli ülendus inimeste silmis
tänu sellele, et Pauluse elus oli nii palju Jumala väge.
Seetõttu püüdis ka saatan teda maha kiskuda.
Paulus oli nii võitud, et tema läbi sündis igasugu asju
ja seetõttu inimesed ka nägid seda ning tahtsid olla tema moodi.
Kuid siis ilmus saatan välja selle vaiaga ta ihu jaoks,
mis tõmbas Paulusel hoogu maha.
Räägin sellest hiljem ka lähemalt.
See vai kiskus Paulust maha
ja tal olid probleemid, mida enamus inimestel polnud.
Kõik nägid seda Pauluses toimivat väge,
mistõttu saatan korraldas stseeni, kuulutades rahva kaudu:
Need, kes kogu maal rahutusi tekitavad,
need on ka siia tulnud." (Ap.17:6)
Nii tundsid inimesed lausa hirmu Pauluse nime ees.
Kuid ta üle oli selline võidmine, et see tõmbas inimesi Jumala juurde,
kuna nad nägid üleloomulikke asju sündimas.
Kõige selle tasakaalustamiseks lõigi saatan vaia Pauluse ihusse,
mis pani inimesi mõtlema,
et kui nii suur Jumala mees peab kõiki selliseid asju kannatama,
siis nad polnud kindlad, et nad oleks tahtnud kogeda sama.
Saatan oli see, kellelt see vai ta ihusse tuli,
et hoida asju tasakaalus.
Seda väites põrkan kokku paljude religioossete õpetustega.
Kui loeksid mõttega neid salme 2. Korintlastele 12:6-10
ja mõistaksid nende tõelist sisu,
siis ma ei usu, et leiaksid kinnitust õpetustele,
mida selle põhjal on tegelikult õpetatud.
Ometi oleme kuulnud neid õpetusi nii palju,
et inimesed mõtlevad juba automaatselt,
et see vai lihas puudutab kõiki.
Kuid ma näitasin juba, et see puudutab vaid neid,
kellel on samal tasemel ilmutusi nagu Paulusel oli.
Nii paljud on väitnud, et see vai oli mõeldud selleks,
et hoida Paulust alandlikuna ja mitte ülbeks minemast,
kuna tal olevat olnud kalduvus minna uhkeks.
Oleme seda nii palju kordi kuulnud,
et me unustame ära Jumala poolt tuleva ülenduse.
Seetõttu usun, et hoopis saatan oli see,
kes püüdis "tasakaalustada" kõiki Jumala poolt tulevaid asju,
mis Pauluse elus sündisid
ja mis teda inimeste silmis kõrgeks tõstsid.
Meil on nii palju religioosset õpetust,
et kogu loo tõelist sisu on raske isegi märgata.
Kuid kui loed seda teksti tõesti sellena, mis see tegelikult on,
siis see vai sai Paulusele osaks
tänu Jumala rikkalike ilmutuste omamisele
ja tänu sellele, et hoida teda ülenduse eest.
Võtan siinkohal vabaduse laiendada seda mõtet veelgi,
kuigi usun, et suudan seda põhjendada.
Usun, et on olemas kahte sorti ülendust.
Ülbusele ja uhkusele tuginev ülendus, aga ka Jumalast lähtuv ülendus.
Usun, et siin on juttu jumalikust ülendusest.
Seal on öeldud, et see vai anti Pauluse ihusse
ja see oli saatana ingel, kes selle tõi ja kes teda peksis.
See polnud Jumala ingel.
Kui inimesed tõesti loeks Piiblit ja ka usuks seda,
lahendaks see kõik probleemid ja kogu looga oleks asi klaar.
Keegi ei peaks enam maadlema selle teemaga.
Siis aga tõlgendatakse seda selliselt:
"Saatan ei saa ju ilma Jumala loata midagi teha."
Piiblis pole midagi sellist kirjas.
See ei vasta tõele.
Võiksin tõestada seda paljude kirjakohtadega,
kuid kasutan hetkel vaid ühte - 2. Peetruse 3:9:
"Issand ei viivita tõotust täitmast,
nii nagu mõned peavad seda viivitamiseks,
vaid tema on teie vastu pikameelne, sest ta ei taha, et keegi hukkuks,
vaid et kõik jõuaksid meeleparandusele."
Siin on otse öeldud, et Jumal ei taha, et keegi läheks hukka.
Ometi ütles Jeesus,
et neid, kes hukka lähevad, on rohkem,
kui neid, kes leiavad kitsa tee igavesse ellu.
Muidugi me teame, et saatan on see, kes me vastu sõdib
ja kes inimeste südameid pimestab.
2. Korintlastele 4:4 ja Efeslastele 2:2-3 ütlevad seda.
Üks deemonlik sõda on pidevalt käimas
ja saatan püüab hoida inimesi täitmast Jumala tahet.
Mitte Jumal pole see, kes laseb erinevatel asjadel sündida,
otsekui vabastades saatana inimeste ellu.
Meie oleme need, kes teevad saatanaga koostööd
ja lasevad tal kõiki neid asju teha.
Võiksin sellest pikalt rääkida, kuid täna pole selleks aega.
Kuid tea, et saatan ei pea omama Jumala luba selleks,
et midagi korda saata.
Piibli kohaselt on saatan selle maailma jumal
ja inimene ise annab talle väe tegutseda.
Me oleme võtnud meelevalla,
mille Jumal on meile andnud siin maa peal valitsemiseks
ja andnud selle saatanale, kes on selle maailma jumal.
Nii oli saatan see, kes tuli Pauluse vastu
selle vaiaga ta ihusse.
Nii et, kui inimesed eiravad tõsiasja, et saatana ingel tõi selle
ja ütlevad, et hoopis Jumal tegi seda Paulusele,
siis see on täiesti Piibli vastane.
Ma ei usu, et Paulus oleks eales arvanud,
et kui ta mainib seda vaia oma ihus ja seda, et see on saatana inglilt,
et see pole piisavalt selge ja arusaadav.
Ta poleks vast osanud arvata,
et 2000. aastat hiljem on inimeste arusaam sellest nii sassis,
et nad peavad Jumalat selleks,
kes lasi saatanal kogu seda räpast tööd teha.
See lugu on omadega ikka täitsa metsa läinud.
Ta ütleb 2. Kor. 12:7 väga selgelt,
et see polnud mitte Jumal, vaid saatana ingel,
kes saadeti teda peksma.
Selle "peksu" all on mõeldud kui merelainet,
mis jõuab laksudes kaldale, põrkub siis tagasi ja tuleb jälle.
See viitab ühele korduvale tegevusele, mis toimub ikka ja jälle, ikka ja jälle.
Selle pidev kordumine lihtsalt kurnab su ära.
Nii oli saatan see, kes ikka ja jälle muudkui lajatas Paulusele.
See ei olnud Jumalast!
Ma pole veel isegi jõudnud selleni, mis see vai seal ihus siis oli.
Räägin sellest järgmistes saadetes, sest mu tänane aeg on kohe läbi.
Kuid kui võtad juba kasvõi need esimesed asjad,
millest oleme täna rääkinud.
Selle, et see vai oli tänu ilmutuste rikkusele
ja mitte tänu inimlikule ülbusele või uhkusele.
Tegu oli jumaliku ülendusega, millele saatan vaiaga vastu astus,
et kiskuda Paulust maha
ja kahandada ta mainet inimeste silmis,
et tal poleks enam nii palju mõju, kui tal tegelikult oli.
See on väga lihtne
ja samas täiega vastuolus
tavapäraste tõlgendustega neist salmidest.
Mul on sel teemal veel palju jagada
ja kui need vastu võtad, võid olla kindel, et saad vabaks
ja suudad siiralt uskuda, et Jumal tahab, et oleksid terve.
Me aeg on tänaseks läbi,
kuid julgustan sind kuulama ka me reklaami osa,
kus pakume sulle lisaks CD'le ja DVD'le
ka mu uhiuut raamatut ja õppematerjali.
Meil on su jaoks "Parema tervise pakett",
mis aitab sul terveks saada,
nii et kuula me reklaam ka ära ja võta meiega juba täna ühendust.
Andrew raamat: "Jumal tahab, et oleksid terve"
on tellitav me kodulehe kaudu.
Kasuta tellides koodi T-330.
Sama materjal on saadaval ka õppematerjalina.
Kasuta tellimisel koodi T-430.
Kogu õpetusseeria on tellitav ka CD'dena või DVD'dena.
Tellimisinfo on nähtav ekraanil.
Või sa võid tellida endale kõik need materjalid koos.
See "Parema tervise pakett" kätkeb endas kas CD'sid või DVD'sid
raamatut ja õppematerjali
pluss "Tervenemisteekonnad" 1-2. osa
ja tervenduspiiblisalmide CD'd.
See pakett on samuti tellitav ekraanil oleva kodulehe kaudu.
Teine õpetus samast seeriast: "Mis selle Pauluse vaiaga on?"
on samuti tellitav me kodulehe kaudu.
Tellimisinfo on nähtav ekraanil.
Andrew Wommacki teenistuse kontaktandmed on nähtavad ekraanil.
Võta meiega ühendust juba täna!
Tean, et see õpetus on olnud õnnistuseks paljudele.
Kuid isegi, et see on aidanud sind,
on samas veel nii palju inimesi, kes pole kuulnud seda head uudist,
et Jumal armastab neid ja soovib, et neil läheks hästi.
Nii tahan paluda sind,
et kui sa pole veel me teenistuse partner,
et sa hakkaks me partneriks ja aitaks kaasa selle tõe jagamisele.
Meil kulub kuus umbes miljon dollarit,
et katta me tele- ja raadiosaadete kulud.
Ja need summad on suuresti kasvamas.
Ma üksi ei saaks selle tööga hakkama.
Ainus põhjus, miks seda kõike teha saan,
on tänu inimestele, kes mõistavad, et Jumal kasutab seda teenistust
tegemaks inimesi vabaks ja jagamaks neile tõde ning abi.
Nii on me teenistusel oma partnerid.
Kui soovid samuti me partneriks saada,
helista või kirjuta meile juba täna.
Tutvu ka Andrew kõnelemisgraafikutega.
Tule neile Andrew üritustele ja lase Jumala Sõnal muuta oma elu!
Täpsem info tema kõnelemisaegade kohta
on leitav A. Wommacki kodulehelt.
Igal suvel toimub ka meie suvine pere piiblikonverents,
mille info on samuti leitav meie kodulehelt.
Hetkel ekraanil kõlav reklaam puudutab kutset perelaagrisse,
mis toimus juba 2010. aastal.
Olen põnevil neist laagritest, kus käib alati väga palju rahvast.
Ühtlasi osaleb seal palju erinevaid külalisi ja külaliskõnelejaid.
Laagris on erinevad majutusvõimalused.
Laagri koduleht on nähtav ekraanil,
nii et tutvu sealse infoga.
See on hea üritus, millest osa võtta.
Täpsem info Andrew koosolekute kohta
on leitav ekraanil olevalt kodulehelt.
Vaata meid ka järgmisel korral,
kui Andrew jätkab õpetusseeriaga: "Jumal soovib, et oleksid terve."
Tõlge: Anne-Ly Raukas